सीमैट में उम्मीदवार को चार सेक्शनों के उत्तर देने होते हैं, जिसमें क्वांटिटेटिव टेक्निक्स एवं डाटा इंटरप्रिटेशन, लॉजिकल रीजनिंग, लैंग्वेज कांप्रिहेंशन, जनरल अवेयरनेस शामिल हैं। इसमें कुल 100 प्रश्न पूछे जाएंगे तथा इसके लिए तीन घंटे का समय निर्धारित होगा। प्रश्नों का स्वरूप बहुविकल्पीय होगा तथा प्रत्येक के चार विकल्प दिए होंगे। उम्मीदवार एक सेक्शन से दूसरे सेक्शन पर आसानी से जा सकते हैं। एग्जाम के दौरान प्रत्येक सेक्शन को पूरा करने के बाद उम्मीदवार चाहें तो उसका रिव्यू भी कर सकते हैं, लेकिन उन्हें इसके लिए अलग से कोई टाइम नहीं दिया जाएगा। साथ ही उम्मीदवार को स्क्रैच पेपर दिया जाता है। एग्जाम खत्म होने के बाद उसे वहीं छोड़ना होता है। इसमें उम्मीदवार को पहले से बुक किए गए कम्प्यूटर/टर्मिनल पर बैठना होता है। टेस्ट के दौरान कोई ब्रेक भी नहीं मिलता।